b'\n_START_ARTICLE_\nJean-Louis Pons\n_START_SECTION_\n\xc5\xbdivljenjepis\n_START_PARAGRAPH_\nRodil se je v revni dru\xc5\xbeini v vasi Peyre v francoskem departmaju Hautes-Alpes (jugozahodna Francija). V letu 1789 je pri\xc4\x8del delati na Observatoriju v Marseillu kot hi\xc5\xa1nik. Kmalu je zaradi sodelovanja pri opazovanjih pridobil nekaj znanja o astronomiji. Pri\xc4\x8del je sam z opazovanji neba. Leta 1819 je postal direktor Observatorija v Marlii blizu kraja Lucca v Toskani v Italiji. Tam je odkril \xc5\xa1e sedem kometov. Observatorij je zapustil leta 1825 in pri\xc4\x8del pou\xc4\x8devati astronomijo v prirodoslovnem muzeju La Specola v Firencah. Dobil je tudi nagrado Francoske akademije znanosti za uspehe pri iskanju kometov.'